೨೦೦೨ರ ಅಂತ್ಯದಲ್ಲಿ ಕಾರ್ತಿಕ್ ಬರೋಡಾ ತಂಡದ ವಿರುದ್ಧ ಪ್ರಥಮ ದರ್ಜೆ ಆಟಗಾರನಾಗಿ ಪ್ರಥಮ ಪ್ರವೇಶ ಪಡೆದರು. ಇದರಲ್ಲಿ ವಿಕೆಟ್ ಕೀಪರ್ ಆಗಿ ಮತ್ತು ಬ್ಯಾಟಿಂಗ್‌ನಲ್ಲಿ ೮ನೇ ಕ್ರಮಾಂಕದಲ್ಲಿ ಅಂಕಣಕ್ಕಿಳಿದು ೩೭ ರನ್ ಗಳಿಸಿದರು. ಇವರು ಇಡೀ ಪಂದ್ಯಾವಳಿಯಲ್ಲಿ ಉತ್ತಮ ಬ್ಯಾಟಿಂಗ್ ಪ್ರದರ್ಶನ ನೀಡಿದರು. ರೌಂಡ್ ರಾಬಿನ್ ಹಂತ ಹಂತವಾಗಿ ೫ ಪಂದ್ಯಗಳನ್ನು ಆಡಿಸಿದರು. ಇದರಲ್ಲಿ ಒಟ್ಟು ೧೭೯ ರನ್ ಗಳಿಸುವ ಮೂಲಕ ೩೫.೮೦ ಸರಾಸರಿಯನ್ನು ಪಡೆದರು. ಜೊತೆಗೆ ಉತ್ತರ ಪ್ರದೇಶದ ವಿರುದ್ಧದ ಇವರ ಎರಡನೇ ಪಂದ್ಯದಲ್ಲಿ ಔಟಾಗದೇ ೮೮ ರನ್ ಗಳಿಸಿದರು. ಇವರ ಈ ಆಟವು ತಮಿಳುನಾಡು ತಂಡ ಸಂಪೂರ್ಣವಾಗಿ ಸೋಲುವುದನ್ನು ತಡೆಯಿತು. ಮತ್ತು ಒಂದು ವಿಕೆಟ್ ಇರುವಂತೆಯೇ ಪಂದ್ಯವನ್ನು ಡ್ರಾ (ಸಮಬಲ) ಮಾಡಿಕೊಂಡಿತು. ಆದಾಗ್ಯೂ ಈ ಪಂದ್ಯಗಳ ನಂತರ ಇವರ ಆಟದ ಸ್ಥಿರತೆ ಕಡಿಮೆಯಾಗುತ್ತಾ ಬಂತು ಮತ್ತು ಈ ಕಾಲಾವಧಿಯಲ್ಲಿ ೨೦ ರನ್ ಗಳಿಸಲೂ ಅವರು ವಿಫಲರಾದರು. ಇವರು ೧೧ ಕ್ಯಾಚ್ ಗಳನ್ನು ಹಿಡಿದರು. ಆದರೆ ವಿಕೆಟ್ ಕೀಪಿಂಗ್ ನಲ್ಲಿ ಮತ್ತೆ ಮತ್ತೆ ಕೆಲ ತಪ್ಪುಗಳನ್ನು ಮಾಡಿದ್ದರಿಂದ, ಅಂತಿಮ (ಫೈನಲ್) ಪಂದ್ಯದಲ್ಲಿ ಇವರನ್ನು ಕೈಬಿಡಲಾಯಿತು.

ಹಿರಿಯರ ರಾಜ್ಯ ತಂಡದಿಂದ ಕೈಬಿಟ್ಟಾಗ, ಕಾರ್ತಿಕ್ ವಲಯ ಮಟ್ಟದ ದುಲೀಪ್ ಟ್ರೋಫಿ ಪಂದ್ಯಕ್ಕೆ ಆಯ್ಕೆಯತ್ತ ಹೆಚ್ಚಿನ ದೃಷ್ಟಿ ಹರಿಸಿದರು. ಮತ್ತು ದಕ್ಷಿಣ ವಲಯದ ೧೯ ವರ್ಷದೊಳಗಿನವರ ಪಂದ್ಯದಲ್ಲಿ ಆಡಿದರು. ಇವರ ಎರಡನೇ ವಲಯ ಮಟ್ಟದ ಅವಧಿಯಲ್ಲಿ ಉತ್ತಮ ಗುಣಮಟ್ಟದ ಆಟ ಪ್ರದರ್ಶಿಸಿದರು. ಇದರಲ್ಲಿ ಒಟ್ಟು ೧೮೦ ರನ್ ಗಳಿಸಿ, ೬೦.೦೦ ಸರಾಸರಿ ಜತೆ ಮೂರು ಅರ್ಧ ಶತಕವನ್ನು ದಾಖಲಿಸಿದ್ದರು. ಇದರ ಪ್ರತಿಫಲವಾಗಿ ೧೯ ವರ್ಷದೊಳಗಿನವರ ರಾಷ್ಟ್ರೀಯ ತಂಡದಲ್ಲಿ ಸ್ಥಾನ ಗಿಟ್ಟಿಸಿದರು. ಮತ್ತು ಮೂರು ಯುವಕರ ಅಂತರರಾಷ್ಟ್ರೀಯ ಏಕದಿನ ಪಂದ್ಯದಲ್ಲಿ ನೇಪಾಳದ ವಿರುದ್ಧ ಆಡಿದರು. ಈ ಪಂದ್ಯಗಳಲ್ಲಿ ಇವರು ಕೇವಲ ೫೧ ರನ್ ಗಳಿಸಿ ೧೭.೦೦ ಸರಾಸರಿ ಪಡೆದರು. ಜೊತೆಗೆ ಯಾವುದೇ ಕ್ಯಾಚ್ ಸಹ ಹಿಡಿಯಲಿಲ್ಲ. ಆದರೆ ಈ ಮೂರೂ ಪಂದ್ಯಗಳಲ್ಲಿ ಅನಾಯಾಸವಾಗಿ ಭಾರತ ತಂಡ ಜಯ ಸಾಧಿಸಿತು.

ಭಾರತ ತಂಡದ ಮಾಜಿ ವಿಕೆಟ್ ಕೀಪರ್ ಮತ್ತು ಆಯ್ಕೆ ಸಮಿತಿ ಅಧ್ಯಕ್ಷರಾದ ಕಿರಣ್ ಮೋರೆ ಅವರ ಮಾರ್ಗದರ್ಶನದಂತೆ ಕಾರ್ತಿಕ್ ತನ್ನ ಬಿಡುವಿನ ಅವಧಿಯಲ್ಲಿ ವಿಕೆಟ್ ಕೀಪಿಂಗ್ ಶಿಬಿರದಲ್ಲಿ ಪಾಲ್ಗೊಂಡರು. ಇಲ್ಲಿ ಇವರ ನೈಪುಣ್ಯತೆಯನ್ನು ಹೆಚ್ಚಿಸಿ ಅವರಲ್ಲಿ ವಿಶ್ವಾಸ ಮೂಡಿಸಿತು. ನಂತರದ ಅವಧಿಯಲ್ಲಿ ಇವರು ಚೆನ್ನೈ ಲೀಗ್ ಪಂದ್ಯದಲ್ಲಿ ಆಟವಾಡುತ್ತಿದ್ದಾಗ, ೨೨ ವರ್ಷದೊಳಗಿನರ ಪಂದ್ಯದ ಆರಂಭದ ಅವಧಿಯಲ್ಲಿ ಮತ್ತೆ ತಂಡಕ್ಕೆ ಮರಳಿದರು. ಸೆಪ್ಟೆಂಬರ್ ಕೊನೆಯಲ್ಲಿ ಶ್ರೀಲಂಕಾ ಮತ್ತು ಪಾಕಿಸ್ತಾನ ವಿರುದ್ಧದ ಯುವಕರ ಪಂದ್ಯದಲ್ಲಿ ಭಾರತ ತಂಡದ ಆಟಗಾರರನ್ನು ಆಯ್ಕೆಮಾಡುವ ಮೊದಲೇ ಅವರು ಆಯ್ಕೆಯಾದರು. ಇವರು ೫೦ ರನ್ ಗಳಿಸಿ ೧೬.೬೬ ಸರಾಸರಿ ಹೊಂದಿದರು. ಮತ್ತು ೩ ಓವರ್ ನ ನಿಗದಿತ ಪಂದ್ಯದಲ್ಲಿ ೯ ಕ್ಯಾಚ್ ಗಳನ್ನು ಹಿಡಿದರು. ೧೯ ವರ್ಷದೊಳಗಿನವ ರಾಷ್ಟ್ರೀಯ ತಂಡದಲ್ಲಿ ಏಪ್ಯಾ ದೇಶಗಳ ವಿರುದ್ಧ ಆಡಿದ ಕೆಲವು ಏಕದಿನ ಪಂದ್ಯದಲ್ಲಿ ೩೫, ೭ ಮತ್ತು ೭೭ ರನ್ ಗಳಿಸಿದರು.

ಈ ಪ್ರದರ್ಶನದ ನಂತರ, ೨೦೦೩-೦೪ರ ಅವಧಿಯಲ್ಲಿ ಕಾರ್ತಿಕ್ ರನ್ನು ರಣಜಿ ಟ್ರೋಫಿಗೆ ಪುನಃ ಕರೆಯಲಾಯಿತು. ಈ ಅವಧಿಯಲ್ಲಿ ಇವರು ೪೩೮ ರನ್ ಗಳನ್ನು ಕಲೆಹಾಕಿ, ೪೩.೮೦ ಸರಾಸರಿ ಪಡೆದರು. ಇದರಲ್ಲಿ ಎರಡು ಶತಕ ಗಳಿಸಿದ್ದರು ಮತ್ತು ೨೦ ಕ್ಯಾಚ್ ಗಳನ್ನು ಹಿಡಿದಿದ್ದರು. ನಂತರ ಹಲವಾರು ಬಾರಿ ಬ್ಯಾಟಿಂಗ್ ಮಾಡಿದಗಲೂ ಸಹ ೪ ಪಂದ್ಯಗಳಲ್ಲಿ ಕಷ್ಟಪಟ್ಟು ೧೫೯ ರನ್ ಗಳಿಸಿ, ೧೯.೮೭ ರನ್ ಸರಾಸರಿ ಪಡೆದರು. ನಂತರ ಕಾರ್ತಿಕ್ ೧೯ ವರ್ಷದೊಳಗಿನವರ ವಲಯ ಮಟ್ಟದ ಏಕದಿನ ಪಂದ್ಯಗಳಲ್ಲಿ ಆಡಿದರು. ಇಲ್ಲಿ ಆಡಿದ ೪ ಇನ್ನಿಂಗ್ಸ್ ನಲ್ಲಿ ಕೇವಲ ೨೮ ರನ್ ಗಳಿಸುವಲ್ಲಿ ಮಾತ್ರ ಸಫಲರಾದರು. ರೈಲ್ವೇ ತಂಡದ ವಿರುದ್ಧ ನಡೆಯುತ್ತಿದ್ದ ಸೆಮಿ ಫೈನಲ್ ಪಂದ್ಯಕ್ಕೆ ಕಾರ್ತಿಕ್ ಪುನಃ ತಂಡಕ್ಕೆ ಸೇರ್ಪಡೆಯಾಗಿ ಮಧ್ಯಮ ಕ್ರಮಾಂಕದಲ್ಲಿ ಬ್ಯಾಟಿಂಗ್ ಮಾಡಿದರು. ಆಗ ಇವರು ಪ್ರಥಮ ಶತಕ ದಾಖಲಿಸಿ ೧೨೨ ರನ್ ಗಳಿಸಿದರು. ಇದು ಅವರ ತಂಡ ಮೊದಲ ಇನ್ನಿಂಗ್ಸ್ ಮುನ್ನಡೆ ಸಾಧಿಸಲು ಸಹಾಯಕವಾಯಿತು. ಇದೇ ಆಟವನ್ನು ಮುಂದುವರಿಸಿದ ಕಾರ್ತಿಕ್ ಎರಡನೇ ಇನ್ನಿಂಗ್ಸ್ ನಲ್ಲಿ ೪೮ ರನ್ ಗಳಿಸಿದರು. ಇವರ ಈ ಪ್ರದರ್ಶನವು ತಮಿಳುನಾಡು ತಂಡವನ್ನು ಫೈನಲ್ ತಲುಪಲು ಸಹಾಯ ಮಾಡಿತು. ಏಕೆಂದರೆ ಮೊದಲ ಇನ್ನಿಂಗ್ಸ್ ಮುನ್ನಡೆ ಹಾಗೂ ಪಂದ್ಯ ಡ್ರಾದಲ್ಲಿ ಅಂತ್ಯಕಂಡರೂ ಸಹ ೩೦೦ ರನ್ ಗಿಂತ ಅಧಿಕ ಗುರಿಯನ್ನು ನೀಡಿದ್ದರು. ಮುಂಬಯಿ ವಿರುದ್ಧದ ಫೈನಲ್ ಪಂದ್ಯದಲ್ಲಿ ಮತ್ತೆ ತಮ್ಮ ಆಟ ಮುಂದುವರಿಸಿದ ಕಾರ್ತಿಕ್ ಯಾರಿಂದಲೂ ತಡೆಯಲಾಗದ (ಹಿಂದಿಕ್ಕಲಾಗದ) ೧೦೯ ರನ್ ಗಳಿಸಿದರು. ಇವರ ಈ ಅತ್ಯತ್ತಮ ಇನ್ನಿಂಗ್ಸ್ ವು ತಮಿಳುನಾಡು ತಂಡ ಗಳಿಸಿದ ೨೯೪ ರನ್ ಗೆ ಆಧಾರ ಸ್ತಂಭವಾಯಿತು. ಆದರೆ ಮುಂಬಯಿ ತಂಡವು ಮೊದಲ ಇನ್ನಿಂಗ್ಸ್ ನಲ್ಲಿ ೬೧೩ ರನ್ ಗಳ ಮುನ್ನಡೆ ಸಾಧಿಸಿದ್ದರು. ಎರಡನೇ ಇನ್ನಿಂಗ್ಸ್ ನಲ್ಲಿ ತಮಿಳುನಾಡು ೪ ವಿಕೆಟ್ ನಷ್ಟಕ್ಕೆ ೩೯೩ ರನ್ ಗಳಿಸಿತು. ಆದರೆ ಈ ಇನ್ನಿಂಗ್ಸ್ ನಲ್ಲಿ ಕಾರ್ತಿಕ್ ಬ್ಯಾಟ್ ಮಾಡಲಿಲ್ಲ. ಆದರೆ ಮೊದಲ ಇನ್ನಿಂಗ್ಸ್ ನಲ್ಲಿ ಮುಂಬಯಿ ಮುನ್ನಡೆ ಸಾಧಿಸಿದ್ದರಿಂದ ಅದನ್ನು ವಿಜಯಿ ತಂಡ ಎಂದು ತೀರ್ಮಾನಿಸಲಾಯಿತು. ಕಾರ್ತಿಕ್ ಈ ಇನ್ನಿಂಗ್ಸ್ ನಲ್ಲಿ ಮೂರು ಕ್ಯಾಚ್ ಗಳನ್ನು ಸಹ ಹಿಡಿದರು. ಆದಾಗ್ಯೂ ಈ ಎಲ್ಲ ಪ್ರದರ್ಶನಗಳು ಪ್ರಾದೇಶಿಕ ಪ್ರತಿನಿಧಿತ್ವಕ್ಕೆ ಸಾಕಾಗಲಿಲ್ಲ. ಮತ್ತು ಇವರು ದಕ್ಷಿಣ ವಲಯ ಪಂದ್ಯಗಳ ದುಲೀಪ್ ಟ್ರೋಫಿಗೆ ಎದುರು ನೋಡುತ್ತಿದ್ದರು.
ಕಾರ್ತಿಕ್ ೨೦೦೪ರಲ್ಲಿ ಬಾಂಗ್ಲಾದೇಶದಲ್ಲಿ ನಡೆದ ೧೯ ವರ್ಷದೊಳಗಿನವರ ವಿಶ್ವಕಪ್ ಕ್ರಿಕೆಟ್ ನಲ್ಲಿ ಭಾರತ ತಂಡಕ್ಕೆ ಆಯ್ಕೆಯಾದರು. ಆಗ ಶ್ರೀಲಂಕಾ ವಿರುದ್ಧದ ಪಂದ್ಯದಲ್ಲಿ ಇವರು ಕೇವಲ ೩೯ ಎಸೆತಗಳಲ್ಲಿ ೭೦ ರನ್ ಗಳಿಸಿದರು. ಇದು ೫೬ ರನ್ ಗಳಿಂದ ಜಯಗಳಿಸಲು ಸಹಾಯಕವಾಯಿತು. ಮತ್ತು ಭಾರತ ಸೆಮಿ ಫೈನಲ್ ಹಂತಕ್ಕೆ ತಲುಪಿತು. ಸೆಮಿಫೈನಲ್ ನಲ್ಲಿ ಪಾಕಿಸ್ತಾನ ವಿರುದ್ಧ ಸೋಲುಂಡರು. ಆಗ ಭಾರತ ತಂಡ ಗಳಿಸಿದ್ದು ೧೬೯ ರನ್ ಆಗಿತ್ತು. ಇದರಲ್ಲಿ ಕಾರ್ತಿಕ್ ಕೇವಲ ೭ ರನ್ ಗಳಿಸಿದರು. ಈ ಟೂರ್ನಮೆಂಟ್ ನಲ್ಲಿ ಆಡಿದ ಒಟ್ಟು ಪಂದ್ಯದಲ್ಲಿ ಕಾರ್ತಿಕ್ ೧೬೩ ರನ್ ಮಾಡಿದ್ದು, ೩೨.೬೦ ಸರಾಸರಿಯನ್ನು ಪಡೆದಿದ್ದರು.

ನಂತರದಲ್ಲಿ ಜಿಂಬಾಬ್ವೆ ವಿರುದ್ಧದ ಪ್ರವಾಸಿ ಪಂದ್ಯದಲ್ಲಿ ಭಾರತ ಎ ತಂಡದಲ್ಲಿದ್ದ ಕಾರ್ತಿಕ್ ಎರಡು ಅರ್ಧ ಶತಕವನ್ನು ಪೂರೈಸಿದರು.ಜಿಂಬಾಬ್ವೆ ಸೆಲೆಕ್ಟ್ ಇಲೆವೆನ್ ತಂಡದ ವಿರುದ್ಧ ೯೬ ಮತ್ತು ೫೨ ರನ್ ದಾಖಲಿಸಿದ್ದರು.

ಕ್ರಿಕೆಟ್ ಹೊರತಾಗಿ
ಆರಂಭಿಕ ವರ್ಷಗಳು
ಪ್ರಥಮ ದರ್ಜೆಯ ಆರಂಭ
ಮರಳುವಿಕೆ